Aquesta planta que veieu és Cneorum tricoccon,
una planta de la família de les cneoràcies
que vulgarment s'anomena olivella perquè té les fulles semblants
a una olivera petita i per això en diem olivella, una petita olivera.
És una planta que, com veieu, té les flors grogues bastant petites
i fa uns fruits molt característics en forma de tres peces rodones,
tres coques, per això Cneorum tricoccon, amb tres coques vermelles.
Floreix i fructifica a principis d'any,
a principis de la primavera o finals d'hivern, febrer i març.
És una planta relativament freqüent en les formacions arbustives
de la Mediterrània occidental, a les illes tirrèniques, per exemple,
a la costa catalana, al cap de Creus, baixant a l'Empordà,
però no és una planta gaire freqüent i en el nostre territori és un relicte
relacionat amb la flora d'aquestes illes tirrèniques.
Aquest jardí té algunes plantes silvestres també, no només plantes de jardí,
sinó plantes silvestres, i aquesta n'és una.
I a més a més, està bé perquè és un exemple
d'una espècie legalment protegida, espècie relativament rara i que forma part
del catàleg de flora amenaçada de Catalunya i estan protegides legalment
les seves poblacions al camp i, aquí, els estudiants i visitants poden observar
elements de flora amenaçats que també es troben en el jardí.